[{"text_idx": "#000002", "text": "Cafodd y parc hwn ei enw oherwydd ei olygfeydd trawiadol ar draws Ynys Aberteifi sydd ond 200 metr o\u2019r lan. Yn ogystal, mae\u2019r Parc Fferm unigryw hwn yn edrych dros aber afon Teifi a Pharc Cenedlaethol Arfordir Penfro, lle saif ar bentir prydferth yn rhan ddeheuol Bae Ceredigion. Mae\u2019r ynys ei hun yn warchodfa natur breifat sy\u2019n eiddo i Ymddiriedolaeth Bywyd Gwyllt De a Gorllewin Cymru."}, {"text_idx": "#000003", "text": "Mae\u2019r Parc ar ran o\u2019n fferm, sef Clyn-yr-Ynys. Rydym wedi ffermio yn ardal Aberteifi ers yr ail ganrif ar bymtheg ac yng Nghlyn-yr-Ynys ei hun er 1884, cyfnod sy\u2019n ymestyn dros 5 cenhedlaeth ac yn dal i gyfrif. Agorwyd Parc y Fferm ym 1993 a busnes teuluol ydym i bob pwrpas."}, {"text_idx": "#000004", "text": "Dewch i ddweud helo wrth anifeiliaid ein fferm; mwynhewch gerdded ar hyd ein clogwyn wedi\u2019i ffensio i\u2019r pentir lle gallwch wylio\u2019r morloi gwyllt sy\u2019n bridio yn yr ogofa\u0302u islaw clogwyni Parc y Fferm; neu cadwch lygad am y dolffiniaid sy\u2019n ymweld a\u0302 ni\u2019n rheolaidd; porwch drwy\u2019n siop roddion, gyda\u2019i dewis o deganau a llyfrau yn ogystal a\u0302 chrefftau lleol a Chymreig; bydd y plant wrth eu boddau yn ein hardaloedd chwarae dan do ac awyr agored; ewch i gael pryd bach o fwyd yn ein caffi a mwynhau\u2019r olygfa; neu arhoswch ychydig yn hirach yn ein gwersyll."}, {"text_idx": "#000006", "text": "Dewch i gyfarfod a bwydo ein hanifeiliaid fferm cyfeillgar!"}, {"text_idx": "#000007", "text": "Gwyliwch y bywyd gwyllt lleol yn ei gynefin naturiol. Ewch i chwilio am y morloi a\u2019r dolffiniaid!"}, {"text_idx": "#000008", "text": "Bydd y plant wrth eu boddau a\u0302\u2019n hardaloedd chwarae dan do ac awyr agored."}, {"text_idx": "#000009", "text": "Ewch i gael tamaid i fwyta yn ein caffi a mwynhau'n cacennau cartref."}, {"text_idx": "#000010", "text": "Gall ymwelwyr bellach wersylla nesaf at Barc y Fferm \u2013 ewch ar-lein i gadw llain!"}]